Ionuț Lupescu (55 de ani), consilierul lui Ionuț Popa, președintele lui CS Dinamo, a dezvăluit că joi, 21 martie, poate fi o zi istorică pentru întreaga suflare dinamovistă. "Kaiserul" a vorbit și el despre hotărârea de Guvern care se află pe masa lui Ciolacu și care doar trebuie semnată, astfel urmând a se da undă verde construirii noului Stadion Dinamo, în Șoseaua "Ștefan cel Mare".
"Avem mâine (n.r. joi) o hotărâre pe masa Guvernului și e foarte importantă. Este vorba despre noua arenă multifuncțională pe care vrem să o construim în Dinamo.
Sperăm ca premierul și ceilalți din Guvern să aprobe această hotărâre de Guvern. Eu vreau să mulțumesc deja în avans Ministerului Dezvoltării, miniștrilor respectivi, ai MAI-ului și ai celorlaltor foruri, Finanțe, care au înțeles necesitatea pentru dezvoltarea acestui stadion care ar fi trebuit să fie gata de acum cinci-șase ani.
Sper ca premierul să semneze, de aceea îi mulțumesc în avans. Noi nu avem, deocamdată, o identitate, nu putem juca acolo. Hotărârea de Guvern va ajuta CNI-ul să demareze procedurile de licitație pentru demolarea și construirea noii arene", a declarat Ionuț Lupescu, conform digisport.ro.
Vestea pe care o așteaptă toată suflarea roș-albă! Lucrările la noul stadion Dinamo ar putea demara cât de curând. Proiectul privind construcția noii arene din "Ștefan celMare" este posibil să ajungă joi, 21 martie, pe masa cabinetului condus de Marcel Ciolacu.
Totuși, fanii lui Dinamo nu trebuie să se îmbete cu apă rece. Pentru ca lucările propriu-zise la stadionul de peste 100.000.000 de euro să înceapă, trebuie să fie mai întâi demolată actuala arenă și să aibă apoi loc licitația pentru a se stabili care este firma care va fi însărcinată cu ridicarea noului stadion din "Ștefan cel Mare".
"PROIECT DE HOTĂRÂRE DE GUVERN pentru aprobarea indicatorilor tehnico-economici ai obiectivului de investiţii "Construire Arenă multifuncţională C.S. Dinamo Bucureşti, Şos. Ştefan cel Mare, nr. 7-9, Lot 1/1, sectorul 2, Bucureşti", este anunțul postat pe site-ul oficial al Guvernului României.
Pe 30 decembrie, Comitetul Interministerial de Avizare Lucrări Publice de Interes Național a dat un aviz în vederea construirii noului stadion Dinamo, iar pe 14 februarie s-a mai făcut un pas important.
"Ministerul Dezvoltării, Lucrărilor Publice și Administrației a anunțat astăzi, 14 februarie 2024, deschiderea procedurii de dezbatere publică a proiectului de Hotărâre de Guvern pentru aprobarea indicatorilor tehnico-economici ai obiectivului de investiții Construire Arena Multifuncțională Dinamo", a fost anunțul făcut pe pagina de Facebook "Noul Stadion Dinamo".
Noul stadion Dinamo va fi prevăzut cu dotări de ultimă generație. Printre acestea ar fi următoarele:
Până și fostul patron al lui Dinamo, Ionuț Negoiță, așteaptă construirea unui nou stadion în "Ștefan cel Mare". Ba, mai mult, omul de afaceri în vârstă de 50 de ani ia în calcul o revenire în fotbal când arena va fi gata.
"Eu când am intrat la Dinamo am crezut și mi-am dorit foarte mult să se facă stadion. Nu a fost să fie și sunt convins că dacă Dinamo va avea un stadion nou lucrurile vor sta diferit, vor fi venituri suplimentare.
Se pare însă că nu știu nimic să se întâmple ceva în povestea asta. Erau și banii aprobați la CNI când eram eu acolo. Dinamo trebuia să aibă stadion odată cu Rapid și Steaua. Era și o hotărâre de Guvern", a declarat Ionuț Negoiță la Digi Sport.